
Sammendrag 

Philip J. Corso (1915-1998) fikk i 1997 utgitt sin sensasjonelle bok The Day After Roswell. 
Bokens hovedfortelling dreier seg om årene 1961-63 da han direkte under generalløytnant 
Arthur G. Trudeau (1902-1991) hadde som oppgave å evaluere det teknologiske potensialet til 
komponenter fra det ene romskipet som styrtet i Roswell i 1947, og så kontakte relevante korpo- 
rative forskningsmiljøer som kunne videreutvikle idéene og i beste fall realisere det tekno- 
logiske potensialet. Ifølge Corso resulterte dette arbeidet i en rekke meget betydningsfulle 
oppfinnelser. Corso forteller ellers om hva han i sin posisjon som høyerestående etterretnings- 
offiser i det militære, med sikkerhetsklarering ni grader over ”Top Secret”, plukket opp av 
informasjon og innsikter om ET/UFO-emnet og om myndighetenes hemmelige engasjement i 
slike saker. 


Corsos liv var eksemplarisk. Hans karriere var eminent, sågar heltepreget. Han fremstår som en 
hederlig person med høy integritet, og hans bok er en frukt av at han satte sin integritet høyere 
enn ukritisk patriotisme. Han trodde fullt og fast på de innsikter som han presenterte. Formålet 
med denne artikkelen er først å vise hva slags fragmenterte ET/UFO-innsikter som mange 
insidere i militær etterretning kom i besittelse av og som de personlig prøvde å integrere til en 
helhetlig fortelling. Så konfronterer vi disse fragmenterte innsiktene med påstander fra andre 
sikkerhetsklarererte personer og med ZetaTalk. 


Biografi 

Philip James Corso (1915-98) startet sin militære karriere i februar 1942. Han scorte svært høyt 
på IQ-tester og diverse andre prøver, som gjorde at han nærmest ble skjøvet inn i militærets 
etterretningstjenester med kryptografi som sitt spesialfelt. Som offiser deltok han under Andre 
verdenskrig i Nord-Afrika og senere i Italia. Etter krigen var han en av hovedpersonene i 


dannelsen av en sivil overgangsregjering i Italia. Han ble berømmet for sin innsats med å hjelpe 
10.000 jøder trygt ut av Roma til Palestina. Etter tre år i Roma kom han i 1947 tilbake til USA. 
Sammen med sin kone flyttet han til Kansas for å gå på militærets etterretningsskole ved Fort 
Riley. Det var ved Fort Riley den 6. juli 1947 at han helt tilfeldig skal ha sett ett av likene fra 
Roswell-hendelsen. 


I 1952 deltok Corso i Korea-krigen (1950-53) som medlem av general Douglas MacArthurs 
etterretningsteam. Han ledet granskningen av å estimere antall amerikanske og FN-ansatte 
krigsfanger som befant seg i forskjellige fangeleire, og hva slags behandling de fikk. Under 
senere høringer for Senatet sørget han for førstehånds vitnesbyrd om at flere hundre 
amerikanske krigsfanger hadde blitt forlatt ved disse leirene. I årene 1953-57 tilhørte Corso 
staben i president Eisenhowers Nasjonalt Sikkerhetsråd, med eget kontor i Det hvite hus. 


Fra oktober 1957 til september 1958 var Corso bataljonskommandør ved Army's Missile Firing 
Range i White Sands-området i New Mexico, som da var den største militærbasen i USA. Det 
var sent på sommeren 1957 at Corso en dag fikk melding om at en UFO hadde dukket opp og 
plutselig forsvunnet fra radarskjermen. Han tolket dithen at UFO”en hadde styrtet, og ba om å 
bli fløyet ut til det stedet der han antok UFO en hadde styrtet. Han går inn i en nedlagt gullgruve, 
der han treffer en utenomjordisk humanoid skapning. De kommuniserer telepatisk. ET ”en ber 
om at radaranlegget slås av når ET ”en forlater området i sitt romskip. Corso spør, kanskje litt 
brutalt, hva han selv vil få som gjenytelse. ET "en svarer: ”En ny verden, hvis du kan åpne deg 
for den”. 


Etter noen år i Tyskland som bataljonskommandør for en rakettbase returnerte Corso til USA i 
1961. Fra juni 1961 til 1963 arbeidet han direkte under generalløytnant Arthur G. Trudeau 
(1902-91) som da var øverstkommanderende ved Hærens Forsknings- og utviklingsavdeling i 
Pentagon. Her var Corso 1 90 dager sjef for Foreign Technology Division, der han evaluerte det 
teknologiske potensialet til deler fra styrtede ET-romskip. Corso trakk seg så tilbake fra Hæren, 
med 19 medaljer og ordensbånd, den 1. mars 1963. For bekreftelse av denne karrieren innen 
US Army, se Freedom of Information Act-brev. 


I 1963 begynte Corso som rådgiver i nasjonale og militære sikkerhetsspørsmål i staben til den 
republikanske senatoren Strom Thurmond (1902-2003). Senere jobbet Corso som konsulent og 
kontraktsadministrator innen den private sektor. 


I 1993 begynte Corso på sitt manus Dawn of a New Age. Han mente at det var til USAs fordel 
at generasjonen til hans barnebarn fikk ta del i de innsikter han selv hadde. Han mente at 
myndighetenes hemmeligholdelse av ET/UFO-emnet ikke lenger var til nasjonens beste. 
Corsos 179-siders manuskript Dawn of a New Age ble så redigert og omskrevet av skygge- 
forfatter og ufolog William J. Birnes, som endret tittelen til The Day After Roswell. Boken ble 
utgitt i 1997. Corso døde av hjerteanfall den 16. juli 1998, 83 år gammel. Han etterlot seg to 
sønner og fire barnebarn. I mai 2010 ble en faksimile av Dawn of a New Age gjort tilgjengelig 
på Internet av Corsos sønn, Philip Corso Jr. 


Sjef for Foreign Technology Division 

Som sjef for Foreign Technology Division fikk Corso et eget kabinett flyttet inn på sitt 
arbeidsværelse. Dette inneholdt noen Roswell-mapper og en samling vrakrester fra et styrtet 
romfartøy. Utenom hans ordinære arbeidsoppgaver ga general Trudeau ham to strengt 
hemmeligholdte oppgaver som ingen andre kjente til. Den ene oppgaven var å gå systematisk 

gjennom alt vrakgodset, og gjennom rapporter evaluere hvilket teknologisk utviklingspotensial 
de forskjellige delene hadde. Dersom Trudeau var enig i evalueringen, var neste oppgave å ta 
initiativ til at dette potensialet ble realisert. Dette ble gjort ved at Corso ”sådde frø” i forskjellige 
forskningsmiljøer, der idéene ble videreutviklet og til slutt kunne resultere i konkrete 
produksjonsoppdrag til amerikansk industri. 


Corso skrev i sitt manus at han naturligvis var klar over sin helt spesielle bakgrunn til å kunne 
fortelle om de amerikanske myndigheters ET/UFO-erfaringer, men at andre visste like mye og 
endog mer enn ham selv. Etterretningsoffiser Daniel M. Salter (1928-2007), som hadde vært 
agent for CIA og NRO, hevdet jo i sin bok Life with a Cosmos Clearance (2003) at han hadde 
”kosmisk sikkerhetsklarering” som lå hele 37 nivåer over Top Secret. [I Wiki-artikkelen 
Classified information in the United States omtales den delen av klassifikasjonssystemet som 
er kjent når det gjelder myndighetenes klassifisering av informasjon]. Corso og Trudeau visste 
at deler av vrakgodset også hadde blitt gitt til hemmelige kontorer innen Luftforsvaret og 
Marinen, og at man der syslet med lignende prosjekter. 


Corso hevder at følgende produkter helt eller delvis var inspirert av teknologi fra romfartøyet 
som styrtet ved Roswell i 1947: 


e infrarøde nattkikkerter. 

e supersterke fibre, som bl.a. ble brukt i Kevlar skuddsikre vester. 

e mikrochips / integrerte kretser, som på sikt ledet til data-alderen og Silicon Valley. 

e fiberoptikk, som kan brukes til å overføre og lagre store mengder informasjon. 

e laserteknologi, der utviklingen av laservåpenet skal ha resultert i at kampen mot ET’ ene 
jevnet seg ut. Laserteknologi forbedret også kommunikasjonsoverføring over store 
distanser. 

e  Stealth-teknologi, som brukes til å usynliggjøre f.eks. fly og patroner for radar- 
instrumenter. 


e  aksellerert partikkelstrålevåpen. 





Corso ved sitt skrivebord i Pentagon på 1960-tallet. 


I originalmanuset Dawn of a New Age (s. 14) står: ”Man må være klar over at de utenom- 
jordiske aldri ga oss noe som helst. Ikke en eneste vitenskapelig utvikling eller ledetråd kom 
noensinne frivillig fra dem. Vi forventet ikke noe mer enn det som tilfeldigvis kom til oss fra 
ulykker.” La oss konfrontere denne uttalelsen med noen kommentarer fra ZetaTalk. 


ZetaTalk kommenterer 


- De kosmiske regler for interaksjon mellom ET-grupper og mennesker. Ifølge ZetaTalk 
greide først en selvisk zeta-gruppe å etablere kontakt med de amerikanske myndigheter kort tid 
før Roswell-hendelsen den 4. juli 1947. For å balansere den negative innflytelsen som denne 
zeta-gruppen kunne få på amerikansk politikk, klarte en uselvisk zeta-gruppe (dvs. ZetaTalk- 
zetaene) også å etablere kontakt, og det skjedde via den intensjonelle Roswell-hendelsen der to 
romskip styrtet i hverandre. Så fra slutten av 1940-årene og i tiårene fremover hadde de 
amerikanske myndigheter fysisk kontakt med i hvert fall to ET-grupper, og kanskje flere. 
Ingenting i Corsos bok tyder på at han var klar over dette, til tross for hans sikkerhetsklarering 
ni grader over "Top Secret". 


Når det gjelder offentlig hemmeligholdelse der etterretningsvesenet er involvert, er regelen at 
for hvert høyere nivå av genuine innsikter og erkjennelser som folk greier å nå, blir de konfron- 
tert med et tilsvarende høyere nivå av løgn og desinformasjon. Løgnen viser altså en forskjellig 
maske på hvert nivå. 


Ifølge ZetaTalk er det regler for hva slags interaksjon avanserte selviske og uselviske ET- 
grupper (tilhørende fjerde densitet) tillates å med verdener som vår (som tilhører tredje 
densitet). Selviske ET-grupper har f.eks. lov til å lyve for mennesker; de har lov til å gi løfter 
som de ikke har intensjon om å holde; de har lov til å gi fra seg teknologisk informasjon som 
er ubrukelig; og de har lov til å gi fra seg teknologisk utstyr (inkludert romskip) som ikke 
fungerer. Det selviske ET-grupper ikke har lov til, er å gi menneskene teknologisk informasjon 
eller teknologiske produkter som kan brukes. Disse reglene kan studeres nærmere i ZetaTalk- 
oppsamlingsnotatet Yes, There Are Rules. 


ZetaTalk hevder at de amerikanske myndigheter, via MJ-12 som var deres øverste organ for å 
ta seg av ET/UFO-saker, mottok flere romskip fra den selviske ET-gruppen, men til generalenes 
store skuffelse klarte de ikke å gjøre bruk av disse gavene. Tvert imot, disse gavene ledet bare 
til tragedier. Én av disse tragediene, som ZetaTalk går nærmere inn på, er Kecksburg UFO- 
hendelsen 1965. 


- UF Oen som styrtet ved Kecksburg, Pennsylvania, i desember 1965. Et mekanisk, eikenøtt- 
formet objekt på størrelse med en Folkevogn styrtet den 9. desember 1965 ved skogsområdet i 
Kecksburg, Pennsylvania (Wiki: Kecksburg UFO Incident). Det statlige politi rykket inn i 
ekspressfart og sperret av hele området med tape. De plasserte ut vakter for å holde nysgjerrige 
unna. Så kom spesialteam fra hæren inn, og fjernet alle spor de kom over av det styrtede 
objektet. Det styrtede objektet ble fraktet til en militærbase. Det har aldri kommet en offisiell 
versjon av denne hendelsen (!), men den versjonen som de utplasserte militære teamene ved 
åstedet ga til nysgjerrige reportere og tilskuere, var at en meteor hadde styrtet. 


UFO-forsker Stan Gordon har laget en meget bra dokumentar om hendelsen, Kecksburg: The 
Untold Story (2004). Man kan se dokumentaren på YouTube, KECKSBURG UFO CRASH - 

The Untold Story (1t:33min.) eller kjøpe den som DVD. Tre av dem som intervjues i dokumen- 
taren så det styrtede objektet på nært hold: Bill Bulebush, James Romansky og Jerry Betters. 
John Murphy, som var reporter for den lokale radiostasjonen WHJB og dekket saken, ble 
muligens utsatt for overlagt drap da han ble overkjørt i februar 1969. 





Rekonstruksjon. 


La oss nå se på ZetaTalks versjon av hendelsen, i notatet Crash at Kecksburg (1996): 


*Blant de mange falske historiene om styrtede romskip som det militære skal ha kommet i 
besittelse av, synes noen av disse historiene å være genuine. Lokalbefolkningen gjør tallrike 
observasjoner, og der er avslørende spor som blir værende for den nysgjerrige utforsker å 
studere lenge etterpå. Vel, i disse tilfellene foregår faktisk noe, men det har ikke et utenom- 
jordisk opphav! Som et resultat av militærvesenets tidlige enighet med den selvisk orienterte 
ET-gruppen, kom de i besittelse av flere romskip. Dette er på ingen måte noen hemmelighet, 
da Bob Lazar har bekreftet ryktene. De militære har aldri funnet ut hvordan de skal fly disse 
romskipene som de fikk, og mange dødsfall har resultert fra deres forsøk på å fly dem. I 
motsetning til menneskenes fartøyer som har et fremdriftssystem og manuelle kontroller, 
har ET-fartøyer et merkelig apparat som ikke kan undersøkes samt mentale kontroller. 


Apparatet som støtter densitet-skift og hurtig transport fra én del av universet til en 
annen, kan ikke åpnes og undersøkes, da den vil eksplodere og disintegrere dersom 
noen forsøker seg på dette. De forskerne som ble beordret til å gjøre slike eksperi- 
menter døde naturligvis umiddelbart. Etter en stund ble det bestemt at man bare 
skulle bruke romfartøyene, og ikke lenger prøve å forstå hvordan de virker. 


Det faktum at romfartøyene krever mentale kontroller, stoppet bare for et øyeblikk 
de generalene som desperat ønsket å kunne kontrollere et slikt apparat. De drillet 
uten ende de selvgode selvisk-orienterte ET *ene som hadde fått i oppgave å være 
escorte, og de kom tilbake for å få flere leksjoner etter hvert mislykket forsøk. 
Historiene som ble fortalt om fordekte observasjoner ved Area 51, der vinglete 
romskip ble observert løfte seg noen meter over bakken for så å falle ned igjen, er 
sanne. 


Til slutt ble tilstrekkelig kontroll oppnådd slik at de ambisiøse generalene kunne beordre en 
flyvetest med det ene eller andre romfartøyet. Idéen var å kunne gjøre mer med romskipet 


enn å vingle omkring. De ønsket å kunne suse hurtig over himmelen. De ønsket å skremme 
vettet av enhver som de var interessert i å true. I det minste kunne de gjøre såpass, 
resonnerte de. Så de menneskelige pilotene som ble valgt ut for deres tillit og demonstrerte 
evner, siktet litt høyere, litt lengre av sted, og BANG! Vrakrestene, som kunne bli funnet 
hvor som helst, ble hurtig samlet inn av militære spesialteam som ble sendt ut i største hast. 
Den mest troverdige bortforklaringen ville så bli gitt til media og de lokale myndigheter, og 
da styrtstedet alltid blir grundig ryddet, er det vanskelig å punktere denne forklaringen.” 


- Styrtede romskip etter 1947 som myndighetene kjenner til. 
Ifølge ZetaTalk har det etter Roswell-hendelsen bare vært tre tilfeller av styrtede romskip: 


a) Shaitan Mazar (Kurgistan) UFO-hendelsen, 1991. 


e Det begynte med at to russiske MIG-fightere den 28. august 1991 forfulgte et romskip 
som åpenbart hadde problemer ved kysten av Aralsjøen. Romskipet unnslapp MIG- 
fighterne, men i slutten av september kom meldinger om at et romskip hadde styrtet i 
fjellområdet kjent som Shaitan Mazar (”Djevelens grav”) i Kurgistan, nær grensen til 
Kina. For mer om denne hendelsen, se Marcus Lowth' artikkel The Grave Of The Devil 
Case — UFO Crash And Retrieval In Russia (2021). 


e Omtale i ZetaTalk Chat 10. november 2012. 


b) Varginha UFO-hendelsen i Brasil, januar 1996. 
e Wiki: Varginha UFO incident. 
e ZetaTalk: Brazilian Roswell (1996). 


c) Mage (Brasil) UFO-hendelsen, 13. mai 2020. 
Ifølge vitner så det ut som om to eller flere romskip forfulgte hverandre. Vitnene observerte 
at et av romskipene styrtet over skogen Mage, rett nord for Rio de Janeiro. Overlevende skal 
også ha blitt sett. 


e Omtale i media: 
- VICE (15. mai 2020): UFO Over Magé, Brazil Sparks Social Media Panic and 
Conspiracies. 
- EXPRESS (17. mai 2020): UFO sighting: Thousands witness ‘UFO crash” in Brazil 
amid Google Maps *cover up”. 
- 2OCEANSVIBE (18. mai 2020): Brazilian Panic Following UFO Sightings [Videos]. 


e Omtale i ZetaTalk Chat 31. mai 2020. 


Fra ZetaTalk Chat 5. januar 2013: 
”Selv om romskip kan styrte, som i Shaitan Mazar-hendelsen i 1991, blir vrakrestene fjernet 
av ET-gruppen som er involvert. Og romskipene som ifølge rapporter har blitt sett vingle 
omkring ved Area 51 — gitt til MJ12 av selvisk orienterte ET”er — ble aldri åpnet eller mestret 
av MJ12.” 


- ZetaTalk kommenterer Corsos bok i notatet Reverse Engineered (1997): 


“Det hurtige tempo som teknologien utvikler seg i, gjennom hopp og sprang og i eksponen- 
tiell grad etter som årene går, har resultert i spekulasjon om denne progresjon kan takkes 
utenomjordisk teknologi som har blitt sikret fra styrtete romskip og så underkastet rever- 
serende ingeniørarbeid (eng.: reverse engineered) av det militære og deres sivile 
samarbeidspartnere i det militær-industrielle kompleks. Dette er fullstendig galt, og er 
faktisk bare et rykte som har blitt skapt av de individer på innsiden av det militær- 
industrielle kompleks som ønsker å bli opphøyet i befolkningens øyne og som er redd for å 
miste deres jobber og prestisje under budsjettkutt. 


Stealth-teknologien ble utviklet for å etterligne hva det militære observerte i beveg- 
elsene til ET-romskip og deres evne til å forsvinne på et blunk. Den nye stealth- 
teknologien var fullt innenfor sfæren av hva menneskene var i stand til å utvikle, da 
denne teknologien bare gjør bruk av en form for å unngå radaren. Og la oss legge 
til, denne teknologien virker ikke så effektivt. 


Nattkikkerter avskjermer simpelthen alt [lyset] bortsett fra det infrarøde, for så å 
forsterke dette lysspekteret. Forskerne bak denne utviklingen er engasjert 1 
mekanismer og prinsipper som lenge har vært forstått av mennesker, som lysspektre 
samt kjemien ved og den elektriske stimulansen av disse lysspektre. 


Fiberoptikk er en teknologi som utviklet seg takket være eksperimenter i 
kommunikasjon via andre ledningsmedier enn det kostbare kobber som det er stadig 
minskende forsyning av. Glass har blitt brukt av menneskeheten siden langt tilbake 
i tid; en tilfeldig oppdagelse som var resultat av sand som lå under ekstremt varme 
kjempebål på stranden. I laboratoriene ble det eksperimentert med alle typer 
substanser i et forsøk på å finne et billig alternativ til kobber. Dette hadde intet med 
ET-nærvær eller ET-teknologi å gjøre. Ser det ut som om vi trenger ledninger som 
underlag for vår kommunikasjon eller evne til å navigere? 


Integrerte kretser er intet mer enn tiltagende kveilede kretser, som mennesket har 
vært i besittelse av i flere tiår før Roswell, et naturlig resultat av den menneskelige 
tendens til å fikle med et hvert redskap de har.” 


Med utgangspunkt i notatet ovenfor, er altså ikke Corsos påstand korrekt, om hvordan de 
teknologiske frøene som han sådde til det militær-industrielle kompleks skal ha resultert i de 
spesifiserte innovasjoner. Det kan heller ikke ha vært nok styrtede romskip til å kunne fylle opp 
et eget ”museum”. Hvor mange ET-romskip som det militære mottok, sier ikke ZetaTalk noe 
om. Demonterte deler fra noen av disse mottatte romskipene kan naturligvis også ha havnet på 
Corsos ”Kontor for fremmed teknologi”. 


Våpenkappløpet mellom USA og Sovjetunionen, og Star Wars 

Corso kom også med spenstige påstander om våpenkappløpet mellom USA og Sovjetunionen, 
og om 1980-tallets Strategic Defense Initiative (SDI) som av media ble døpt Star Wars (Wiki: 
Strategic Defense Initiative). SDI ble foreslått av president Ronald Reagan den 23. mars 1983. 
Corso (1997) skrev: 


”Vi begge [USA og Sovjetunionen] visste hvem som var det virkelige målet for SDI, og det 
var ikke mengder av ICBM-stridshoder. Det var UFO" er, fremmede romskip som trodde de 
var usårbare og usynlige mens de føyk omkring i vår atmosfære; som stuper ned for å 
ødelegge våre kommunikasjoner med EMP-stråler, som avskjærer våre romfartøyer, 
koloniserer vår Måne-overflate, lemlester kveg i horrible biologiske eksperimenter, og til 
og med bortfører mennesker for deres medisinske tester og hybridisering av arter... Disse 
skapningene var ikke vennligsinnede fremmede vesener som hadde kommet for å opplyse 
menneskene.... Gorbatsjov, tro det eller ei, var også tilfreds fordi president Reagan 
garanterte at USA ville kaste sitt defensive våpenskjold også rundt Sovjetunionen... Hva 
enn vi slåss om ble så ubetydelig konfrontert med trusselen fra skapninger som var oss så 
teknisk overlegne at vi var deres gårdsdyr som kunne slaktes etter som det behaget dem... 
Hvor oppsiktsvekkende og fantastisk det enn måtte lyde, historien bak den begrensede 
utplasseringen av SDI er historien om hvordan menneskeheten vant sin første seier over en 
sterkere og teknologisk overlegen fiende...” 


Dette meget negative perspektivet på ET er, der alle ET-grupper skjæres over én kam, var en 
gjengs oppfatning innen det militære, men ikke blant de virkelige innvidde. ZetaTalk ga en 
lengre kommentar om hva som lå bak den kalde krigen. Fra ZetaTalk Chat 7. mai 2011: 


“Et rykte sier at den kalde krigen med Sovjetunionen var arrangert, og at de landene som 
ønsket militær opprustning trengte en trussel for å overbevise deres borgere om at slik 
opprustning var nødvendig. Wernher von Braun [1912-1977] ble bragt til USA etter den 
andre verdenskrig for å arbeide med raketter og romfartsteknologi. Han var definitivt i 
posisjon til å være en insider, verdifull som han var for MJ12, og som sådan deltok han i 
mange diskusjoner som oppsto som følge av Roswell-hendelsen. Hvilken betydning hadde 
ET-nærværet for menneskeheten, og særlig: Hvilken betydning hadde ET -nærværet for dem 
som satt med makten, for etablissementet? MJ12 var i de dager sammensatt av høyt rangerte 
medlemmer av etterretningsbyråer i USA og Sovjetunionen, samt den aller rikeste eliten og 
politisk mektige ledere fra de store industrilandene. De var alle bekymret for at deres privili- 
gerte posisjon ville bli truet. 


Gitt tendensen til dem som ønsker rikdom og makt å anta at alle deler deres grådighet, antok 
disse menneskene naturligvis at de ET”ene som MJ12 hadde møtt var ute etter å erobre 
Jorden. De forberedet seg på dette. Den kalde krigen ble ikke skapt for å møte dette behovet 
[for å forberede seg på den opplevde ET-trusselen], men den ble utnyttet for dette formål. 
Det ville være for vanskelig å skape tilstrekkelig antipati og mistanke for å forklare behovet 
for en våpenopprustning [mot den opplevde ET-trusselen], så en forklaring for opprustning 
som allerede var i bruk ble benyttet. Kommunisme og kapitalisme er polare motsetninger, 
og var allerede kilde for sterkt ladete emosjoner, så når en forklaring for mer våpen- 
opprustning trengtes, var det disse knappene som det ble trykket på. Den rådende teori blant 
MJ12-medlemmer både i USA og Russland var at dersom en krig med ET’ene kom til å 
bryte ut, ville det være behov for disse våpnene. 

Det er åpenbart bare ett trinn unna å planlegge for en erstatning [av den aktuelle bort- 
forklaring], i tilfelle enten kommunismen eller kapitalismen mislyktes slik at kampen 
mellom disse to ikke lenger tjente som en unnskyldning [for videre opprustning]. Dette 
skjedde faktisk da Sovjetunionen kollapset og ble fratatt sine satelittstater. Da alle land har 
hva som kan kalles terrorister, begynte de som var imot den sittende regjering eller som 
planla et kupp eller et opprør å anføre terrorisme som en sekundær begrunnelse for et sterkt 
militært nærvær. Cuba hadde Castro, Israel hadde palestinerne, det koloniale India hadde 
Gandhi, og USA hadde deres innfødte amerikanske stammer. Ergrelse finner man overalt, 
og Bush-familien som lenge hadde vært forskanset i MJ12 brukte denne unnskyldningen 
for å invadere Irak for dets oljereserver. Denne unnskyldningen [om ”krigen mot 
terrorisme”] har på lignende vis mistet favør, særlig med døden til Bin Laden, som lenge 
ble brukt som den sentrale biten i terrorisme-unnskyldningen. 


Vi har i over et tiår advart mot at asteroidesvermer ville bli brukt som forklaring på månene 
til Planet X [Nibiru], som allerede er så synlige for folk som månevirvler [eng.: Moon 
Swirls] samt på SOHO- og STEREO-bilder. Selv von Braun var klar over Planet X, som 
var på vei innover og var forventet å komme i 2003. MJ12 lærte tidlig i sin livstid om den 
påventede passeringen. Hvis den militære opprustningen skulle fortsette med begrunnelser 
i den kalde krigen og terrorisme-trusselen, så skulle asteroider bli brukt til å forklare behovet 
for Star Wars-teknologi. Reagan pushet denne agendaen hardt, og George W. Bush prøvde 
å gjenopplive den. Dette mislyktes fordi teknologien ikke kunne bli perfeksjonert, og andre 
land satte seg i mot at USA skulle ha laser som våpen utplassert i verdensrommet. 


Den trusselen som da gjenstår for å kunne unnskylde en militær opprustning eller 
beskyttelse fra verdensrommet, er selve ET-trusselen. Filmindustrien har definitivt fremmet 
denne muligheten, der en ET-invasjon alltid blir forpurret enten av menneskets teknologi, 
som i filmen Independence Day [fra 1996], eller av menneskets tro på Gud, som i filmen 
Signs [fra 2002]. Da Jorden ikke har blitt invadert eller kolonisert av utenomjordiske, er 
dette budskapet imidlertid vanskelig å selge. Dersom de utenomjordiske har invasjon som 
intensjon, hva holder dem tilbake? Hvorfor har ikke en slik invasjon allerede skjedd? Men 
denne gruppen [av innvidde personer], oppsatt på å forsvare sin priviligerte posisjon i 
forhold til den ordinære mann, vil ikke gi opp. Forvent at trommeilden av propaganda vil 
fortsette, da deres prestisje og maktposisjon ikke kan fortsette uten en global trussel.” 


Mens den kalde krigen altså ble utnyttet (men ikke skapt) for å kunne møte den (subjektivt 
opplevde) ET-trusselen, så var det også flere agendaer bak Star Wars-initiativet. I ZetaTalk- 
notatet Star Wars (1995) hevdes at den generelle agendaen til MJ12 var å kunne avverge faren 
fra den innkommende Nibiru ved å sende en rakett ladet med en atombombe mot den, og at 
eksplosjonen av atombomben så på et eller annet vis skulle utløse en kjernereaksjon som ville 
sprenge planeten i fillebiter. I ZetaTalk Chat 5. februar 2011 hevdes at en gruppe innad i MJ12, 
som kom til å bli kjent som neocon-kabalen og som sto bak Bush/Cheney-regjeringen, også 
hadde helt andre planer for Star Wars-teknologien: Å oppnå verdensdominans! 


“Fra begynnelsen av Star Wars under Reagan, har dette [initiativet] hatt flere agendaer. Vi 
forklarte ved begynnelsen av ZetaTalk-sagaen at det primære formålet var et våpen som 
kunne brukes til en kjernefysisk sprengning av Planet X før den ellers ville passere gjennom 
ekliptikken. En slik sprengning ble forsøkt under George W. Bush, men mislyktes og 
[raketten] ble [avskjært og] sendt inn i Solen for å deaktivere bomben. En annen agenda, 


langt mer lumsk, var å etablere et våpen i verdensrommet som kunne brukes til å true de 
andre landene. De som tok initiativ til og presset igjennom Star Wars-agendaen i fortiden 
har vært den samme banden som prøvde å tvinge igjennom en invasjon av Irak, hvilket 
skulle fungere som plattform for total overtagelse av oljefeltene i Midt-Østen. På dét 
tidspunktet var deres idé at det skulle være to våpen for total dominans i verden av Bush og 
Bush-familiens venner: Kontroll over det svarte gullet, dvs. olje; og etter [dramaet med 
Planet X] et våpen som kunne brukes til å true en hver overlevende regjering, dvs. et laser- 
våpen i verdensrommet. Ikke noe av dette var hemmeligheter for dem som hadde spioner, 
og Kina kjente godt til disse planene og iverksatte mottiltak. Da USA innså at krigen i 
verdensrommet kunne skifte til å bli et våpen i de kinesiske hender, trakk de tilbake dette 
programmet.” 


Patriotisme kontra etisk integritet 

Den 8. juni 1998 avla Philip Corso ed på at han virkelig hadde sett et ET-lik i juli 1947, og at 
han hadde hatt adgang til autopsi-rapportene i 1961. Jeg velger å tro at Corso var en nasjonal- 
patriot livet ut, men at han så satte sin egen etiske standard høyere enn patriotismen. Han mente 
at de amerikanske myndigheter nå burde lette på hemmeligholdelsen når det gjaldt ET/UFO- 
emnet. Han følte det som sin plikt å bidra hertil. Han visste at boken hans ville bli en sensasjon 
og skape store kontroverser. Likevel gjorde han det. 

